जब कोई व्यक्ति आई.ए.एस. पद के लिए सभी परीक्षाओं को पास कर लेता है तो उसे उसकी प्राथमिकता के अनुसार राज्य का निर्धारण किया जाता है। केन्द्र सरकार चाहे तो किसी भी राज्य से सम्बन्धित प्रशासनिक अधिकारी को केन्द्र में भी नियुक्त कर सकती है। इस समय जम्मू कश्मीर राज्य से सम्बन्धित लगभग 11 प्रशासनिक अधिकारी केन्द्र सरकार के विभिन्न पदों पर नियुक्त हैं। हालांकि जम्मू कश्मीर राज्य सरकार के द्वारा राज्य में प्रशासनिक अधिकारियों की कमी के दृष्टिगत केन्द्र से इन अधिकारियों को वापिस जम्मू कश्मीर भेजने की प्रार्थना की है।